Source: http://legislatie.just.ro/Public/DetaliiDocumentAfis/7341
Timestamp: 2019-12-07 13:09:44+00:00
Document Index: 21693594

Matched Legal Cases: ['Articolul 1', 'Articolul 2', 'Articolul 3', 'Articolul 4', 'Articolul 5', 'Articolul 6', 'Articolul 7', 'Articolul 8', 'Articolul 9', 'Articolul 10', 'Articolul 11', 'Articolul 12', 'Articolul 13', 'Articolul 14', 'Articolul 15', 'Articolul 16', 'Articolul 17', 'Articolul 18', 'Articolul 19', 'Articolul 20', 'Articolul 21', 'Articolul 22', 'Articolul 23', 'Articolul 24', 'Articolul 25', 'Articolul 26']

HG (R) 837 19/10/1995 - Portal Legislativ
HOTĂRÎRE Nr. 837 din 19 octombrie 1995 *** Republicatăcu privire la criteriile de salarizare în valută şi celelalte drepturi în valută şi în lei ale personalului trimis în misiune permanenta în străinătate
Publicat în MONITORUL OFICIAL NR. 210 din 5 septembrie 1996
Notă ... *) Republicată în temeiul art. II din Hotărârea Guvernului nr. 739 din 29 august 1996, publicată în Monitorul Oficial al României, Partea I, nr. 208 din 3 septembrie 1996, dîndu-se articolelor o noua numerotare.Hotărârea Guvernului nr. 837 din 19 octombrie 1995 a fost publicată în Monitorul Oficial al României, Partea I, nr. 249 din 1 noiembrie 1995, a mai fost modificată prin Hotărârea Guvernului nr. 174 din 20 martie 1996, publicată în Monitorul Oficial al României, Partea I, nr. 62 din 27 martie 1996 şi prin Hotărârea Guvernului nr. 480 din 18 iunie 1996, publicată în Monitorul Oficial al României, Partea I, nr. 134 din 27 iunie 1996. + Capitolul 1 Dispoziţii generale + Articolul 1Personalul trimis în misiune permanenta în străinătate la misiunile diplomatice, la oficiile consulare şi la alte reprezentante ale României în străinătate de către Ministerul Afacerilor Externe, precum şi de către celelalte ministere, organe şi instituţii de specialitate ale administraţiei publice centrale, denumite în continuare unităţi trimitatoare, beneficiază, în condiţiile prevăzute de prezenta hotărâre, de: a) salariu lunar în valută; ... b) o indemnizaţie lunară în valută pentru îndeplinirea funcţiei de însărcinat cu afaceri ad-interim sau a unor atribuţii, altele decît cele ale funcţiei pe care este încadrat; ... c) o indemnizaţie lunară în valută pentru sotia (soţul) aflată în întreţinere în străinătate; ... d) o indemnizaţie lunară în valută pentru maximum doi copii aflaţi în întreţinere în străinătate; ... e) o indemnizaţie lunară în lei pentru sotia (soţul) aflată în întreţinere în ţara; ... f) o indemnizaţie lunară în lei pentru copiii aflaţi în întreţinere în ţara; ... g) o indemnizaţie lunară în lei, pe familie, pentru acoperirea cheltuielilor de întreţinere a locuinţei în ţara. ... + Articolul 2Pe lângă drepturile prevăzute la art. 1, unităţile trimitatoare suporta costul transportului în trafic internaţional, cheltuielile de chirie, întreţinere şi de dotare a locuinţei din străinătate, indemnizaţia pentru concediul de odihnă, cheltuielile medicale pentru cazurile şi în condiţiile stabilite prin prezenta hotărâre, precum şi costul cazarii la hotel pentru şefii de misiuni diplomatice care nu au locuinta în Bucureşti, pe perioada venirii în ţara, în interes de serviciu. + Capitolul 2A. Salarii în valută + Articolul 3 (1) Salariile lunare în valută ale personalului trimis în misiune permanenta în străinătate se stabilesc în raport cu nivelul salariului funcţiei de portar, luat ca baza de calcul în cuantum net, ţinând seama de costul vieţii, precum şi de condiţiile de muncă din fiecare ţara în care acesta îşi desfăşoară activitatea. ... (2) Salariile lunare în valută pentru funcţia de portar - pe fiecare ţara în care personalul îşi desfăşoară activitatea -, luate ca baza de calcul, sunt cele prevăzute în anexa nr. 1. ... (3) Salariile lunare în valută, pe funcţii, ale personalului trimis în misiune permanenta în străinătate se determina prin aplicarea coeficienţilor de ierarhizare prevăzuţi în anexa nr. 2 asupra salariilor în valută stabilite pentru funcţia de portar. ... + Articolul 4 (1) Salariile şi celelalte drepturi lunare în valută ale personalului trimis în misiune permanenta în străinătate se acordă în funcţie de momentul trecerii frontierei de stat a României, astfel: ... - din ziua trecerii prin punctul de frontieră la plecarea în străinătate, dacă aceasta a avut loc înainte de ora 12,00;- până în ziua trecerii prin punctul de frontieră la sosirea din străinătate, dacă aceasta a avut loc după ora 12,00. (2) Pe perioada prelungirii călătoriei peste limitele prevăzute de orarele internaţionale de transport sau în afară rutelor stabilite, personalul este considerat în concediu fără plata sau, la cererea acestuia, în concediu de odihnă, cu excepţia cazurilor în care întreruperea, respectiv prelungirea călătoriei, are loc din cauza de forta majoră. ... (3) Salariile şi indemnizaţiile lunare în valută cuvenite pentru o zi se determina prin raportarea drepturilor lunare la numărul de zile calendaristice din luna respectiva, iar drepturile totale cuvenite se intregesc la unitatea valutară dacă depăşesc 0,50 şi se neglijează dacă sunt sub 0,50 inclusiv. ... (4) Conducerea unităţilor trimitatoare poate să acorde un avans în valută, al cărui cuantum sa nu depăşească nivelul unui salariu lunar, pentru acoperirea primelor cheltuieli, cu ocazia prezentării la post a personalului. ... (5) Avansul acordat potrivit alin. (4) se recuperează în maximum trei rate lunare consecutive, începând cu luna următoare aceleia în care a avut loc prezentarea la post. ... B. Indemnizaţii lunare în valută + Articolul 5 (1) Personalul trimis în misiune permanenta în străinătate beneficiază, pe lângă salariile lunare în valută stabilite în condiţiile prevăzute la art. 3, şi de: ... a) o indemnizaţie pentru îndeplinirea funcţiei de însărcinat cu afaceri ad-interim, calculată asupra salariului corespunzător funcţiei şi gradului diplomatic pe care este încadrat personalul, după cum urmează: ... - 10% pentru personalul încadrat pe funcţia de consilier diplomatic;- 15% pentru personalul încadrat pe funcţiile de secretar I, II sau III; consul şi viceconsul; b) o indemnizaţie pentru sotia (soţul) neincadrata, pe timpul cît aceasta se afla în întreţinere permanenta în străinătate, reprezentind 25% din salariul lunar în valută al soţului (sotiei), precum şi din indemnizaţia prevăzută la lit. a), acolo unde este cazul; ... c) o indemnizaţie reprezentind 25% din salariul în valută al funcţiei de portar, pentru fiecare copil până la împlinirea virstei de 18 ani, dar nu mai mult de doi copii aflaţi în întreţinere permanenta în străinătate. ... (2) Pentru personalul diplomatic care îndeplineşte de la început funcţia de însărcinat cu afaceri ad-interim, sporul prevăzut la alin. (1) lit. a) se acordă de la data numirii în aceasta funcţie, pe toată perioada cît o îndeplineşte. ... Pentru personalul diplomatic care, în lipsa şefului misiunii diplomatice (ambasador sau consul general), îndeplineşte funcţia de însărcinat cu afaceri ad-interim, sporul prevăzut la alin. (1) lit. a) se acordă pe timpul îndeplinirii acestei misiuni, dacă depăşeşte o perioadă de o luna. Sporul nu se acordă pe timpul cît şeful misiunii diplomatice se afla în concediu de odihnă. + Capitolul 3 Indemnizaţii lunare în lei + Articolul 6 (1) Personalul trimis în misiune permanenta în străinătate beneficiază, pe lângă drepturile în valută prevăzute la cap. II, şi de următoarele indemnizaţii în lei, în ţara, astfel: ... a) o indemnizaţie lunară reprezentind 25% din salariul de baza în lei, pentru sotie (soţ), pe timpul cît aceasta se afla în întreţinere în ţara şi nu realizează venituri de orice natura, inclusiv din pensie; ... b) o indemnizaţie lunară în suma de 10.000 lei, impozabilă, pentru fiecare copil aflat în întreţinere în ţara, până la împlinirea virstei de 18 ani; ... c) o indemnizaţie lunară pe familie, pentru acoperirea cheltuielilor de întreţinere a locuinţei din ţara, în suma de 20.000 lei, impozabilă potrivit legii, în situaţia în care ambii soţi se afla permanent în străinătate. Aceasta indemnizaţie nu se acordă în cazul în care personalul realizează venituri din chirii. ... (2) Indemnizaţiile prevăzute la alin. (1) lit. a) şi c) se acordă pe bază de declaraţie scrisă data pe propria răspundere. ... + Capitolul 4 Alte drepturiA. Pe perioada pregătirii şi instruirii în ţara + Articolul 7 (1) Unităţile trimitatoare sunt obligate să asigure pregătirea corespunzătoare a personalului înaintea plecării la post în străinătate, cît şi instruirea cu ocazia venirii în ţara în vederea efectuării concediului de odihnă. ... (2) Perioadele de pregătire, pe categorii de funcţii, se stabilesc de către unităţile trimitatoare, ţinând seama de specificul activităţii, precum şi de faptul dacă persoana în cauza a mai fost sau nu la post în străinătate, fără a depăşi 60 de zile pentru ambasador şi 30 de zile pentru restul personalului. ... (3) Pe perioada de pregătire şi instruire, personalul primeşte salariul de baza corespunzător funcţiei pe care a fost încadrat, la care se adauga sporul de vechime. ... B. Pe perioada concediului de odihnă + Articolul 8 (1) Personalul aflat în misiune permanenta în străinătate are dreptul la concediu anual de odihnă, precum şi la concediu suplimentar pentru clima greu de suportat, în condiţiile legii, care se reprogramează la aceeaşi dată cu plata drepturilor în lei, dacă acesta se efectuează în ţara, şi cu plata drepturilor în valută, în condiţiile prezentei hotărâri, dacă acesta se efectuează în străinătate. ... (2) Plata indemnizaţiei de concediu în valută se poate face numai în situaţia în care cheltuielile de transport pentru venirea în ţara şi pentru înapoierea la post a personalului şi a membrilor săi de familie aflaţi în întreţinere în străinătate, în condiţiile prezentei hotărâri, sunt mai mari decît indemnizaţia cuvenită, stabilită la nivelul salariului lunar de încadrare în valută. ... (3) Efectuarea concediului de odihnă în străinătate, cu plata drepturilor în valută, se face, la solicitarea persoanei în cauza, cu aprobarea conducerii unităţilor trimitatoare. În aceasta situaţie, unităţile trimitatoare nu vor mai suporta alte cheltuieli legate de efectuarea concediului în anul respectiv, atât pentru personalul în cauza, cît şi pentru membrii săi de familie aflaţi în întreţinere în străinătate, în condiţiile prezentei hotărâri. ... + Articolul 9 (1) Unităţile trimitatoare vor putea trimite personalul la post în străinătate numai după ce acesta şi-a efectuat concediul de odihnă pe anul calendaristic în curs. ... (2) Prevederile alin. (1) nu se aplică pentru şefii misiunilor diplomatice, în cazuri deosebite stabilite de Ministerul Afacerilor Externe. ... (3) În anul încheierii misiunii în străinătate, concediul de odihnă pe anul respectiv se efectuează după venirea de la post, cu plata drepturilor în lei, în ţara. ... + Articolul 10 (1) Conducerile reprezentantelor din străinătate sunt obligate sa ia măsurile necesare ca, pe perioada efectuării concediului de odihnă, sarcinile de serviciu ale personalului respectiv să fie preluate de către alt personal care lucrează la aceste reprezentante, care are pregătirea necesară şi îndeplineşte condiţiile prevăzute de lege, fără plata unor drepturi salariale suplimentare. ... (2) Unităţile trimitatoare care au în străinătate un singur reprezentant, pe perioada concediului de odihnă al acestuia pot sa trimită un înlocuitor, cu suportarea cheltuielilor în condiţiile prezentei hotărâri. ... C. Pe perioada concediului medical în străinătate + Articolul 11 (1) Personalul trimis în misiune permanenta în străinătate, aflat în incapacitate temporară de muncă din cauza de boala, accident, concediu prenatal, concediu postnatal, concediu pentru îngrijirea copilului bolnav, precum şi în caz de carantina, are dreptul la o indemnizaţie în valută sau în lei, după caz. ... Drepturile cuvenite personalului aflat în astfel de situaţii se determina potrivit legislaţiei în vigoare, în raport cu salariile în valută, pentru primele 10 zile lucrătoare şi se suporta din fondul de salarii în valută, iar pentru următoarele zile, în raport cu salariile de încadrare în lei, în ţara, şi se suporta din fondul de asigurări sociale. (2) Pe perioada concediului medical, personalul are dreptul şi la indemnizaţiile integrale în valută cuvenite pentru sotia (soţul) şi copiii aflaţi în întreţinere în străinătate, în condiţiile prezentei hotărâri. ... (3) În situaţia în care personalul încadrat se afla în concediu medical în ţara, indemnizaţiile pentru membrii de familie rămaşi în străinătate, prevăzute la alin. (2), se acordă numai dacă, prin aducerea lor în ţara, cheltuielile de transport pe distanta dus şi întors sunt superioare acestor indemnizaţii. ... + Articolul 12 (1) Unităţile trimitatoare sunt obligate sa ia măsuri ca trimiterea personalului în misiune permanenta în străinătate să se facă numai în baza unui examen medical, în condiţiile stabilite de către Ministerul Sănătăţii, din care să rezulte ca starea sănătăţii acestuia îi permite desfăşurarea activităţii în ţările respective. ... Sunt supuşi acestui examen medical şi membrii de familie care însoţesc personalul permanent în străinătate, în condiţiile prezentei hotărâri. (2) De asemenea, Ministerul Sănătăţii va stabili condiţiile şi cazurile pentru care unităţile trimitatoare pot sa suporte cheltuieli medicale pentru personalul respectiv, precum şi pentru membrii de familie ai acestuia, aflaţi în întreţinere permanenta în străinătate, privind: ... - vaccinuri şi medicamente specifice ţărilor şi localităţilor cu clima greu de suportat;- consultaţii, analize şi vaccinuri obligatorii, pentru mame, înainte şi după naştere, precum şi pentru nou-născuţi;- consultaţii, spitalizare, inclusiv naşteri, intervenţii chirurgicale, analize şi medicamente, numai în caz de urgenta; internarea în spital în străinătate pentru naşteri se face numai cu aprobarea conducerii unităţilor trimitatoare. (3) Pe lângă cheltuielile medicale prevăzute la alin. (2), unităţile trimitatoare suporta pentru personalul trimis în misiune permanenta, precum şi pentru membrii de familie ai acestuia aflaţi în întreţinere permanenta în străinătate, în condiţiile prezentei hotărâri, cheltuielile în legătură cu decesul în străinătate, precum şi pentru aducerea în ţara a celor decedati. ... (4) La propunerea misiunilor diplomatice şi oficiilor consulare ale României din străinătate, Ministerul Afacerilor Externe este autorizat sa aprobe încheierea unor contracte sau alte înţelegeri pe baza cărora personalul trimis în misiune permanenta în străinătate, precum şi sotiile (sotii) acestora, care au depăşit vârsta de 50 de ani, sa beneficieze de asigurări medicale. ... (5) În vederea aprobării încheierii de contracte sau alte înţelegeri prevăzute la alin. (4), misiunile diplomatice şi oficiile consulare au obligaţia sa transmită cel puţin trei oferte, cuprinzând tarife şi condiţii minime, privind asigurarea asistenţei medicale. ... (6) Cheltuielile în valută reprezentind asigurarea medicală, pentru care s-a primit aprobarea încheierii de contracte sau alte înţelegeri, se suporta astfel: ... - 75% de către Ministerul Afacerilor Externe;- 25% de către fiecare persoana asigurata. (7) În cazul încheierii contractelor şi înţelegerilor menţionate la alin. (4), de prevederile acestora beneficiază şi personalul trimis în misiune permanenta în străinătate de către unităţi trimitatoare, în condiţiile prezentei hotărâri, care vor suporta cheltuielile respective pentru personalul propriu. ... (8) În situaţia în care o parte din personal nu optează pentru încheierea unor astfel de contracte sau înţelegeri, acesta beneficiază în continuare de suportarea cheltuielilor medicale, în condiţiile prezentei hotărâri. ... (9) Prevederile alin. (4), (5), (6), (7) şi (8) se aplică experimental până la data de 31 decembrie 1997, după care, pe baza concluziilor rezultate, Ministerul Afacerilor Externe va face propuneri corespunzătoare. ... (10) În cazul personalului trimis în misiune permanenta în ţările cu care România are încheiate acorduri în domeniul asigurărilor sociale şi medicale, cheltuielile respective se suporta în condiţiile stabilite prin aceste acorduri. ... D. Cheltuieli pentru transportul personalului + Articolul 13 (1) Cheltuielile pentru transportul personalului trimis în misiune permanenta în străinătate, precum şi al membrilor săi de familie aflaţi în întreţinere permanenta în străinătate, în condiţiile prezentei hotărâri, se suporta de către unităţile trimitatoare, în următoarele cazuri: ... a) la plecarea la post şi la venirea definitivă în ţara; ... b) pentru deplasări în interes de serviciu în ţara şi în străinătate; ... c) pentru efectuarea în ţara a concediului de odihnă pe anul calendaristic respectiv, cu excepţia anilor în care are loc plecarea şi, respectiv, revenirea definitivă de la post, corelat şi cu prevederile art. 9 alin. (2); ... d) pentru concediu medical şi naşteri în ţara; ... e) pentru deplasarea întregii familii în ţara, în caz de deces al unui copil ori al sotiei (soţului) aflată în ţara şi numai pentru deplasarea unuia dintre soţi în caz de deces al unui părinte, frate sau sora; ... f) în cazuri de forta majoră. ... (2) De asemenea, unităţile trimitatoare pot sa suporte şi următoarele alte cheltuieli: ... a) 50% din costul transportului (dus-întors) pentru cel mult doi copii în vârsta de până la 18 ani, aflaţi în întreţinere în ţara, pentru a-şi vizita o singură dată pe an părinţii aflaţi la post, atunci când aceştia nu au copii în întreţinere în străinătate, în condiţiile prezentei hotărâri. ... În situaţia în care în străinătate se afla în întreţinere un singur copil, unităţile trimitatoare pot suporta 50% din costul transportului pentru încă un copil; b) costul integral al transportului, o singură dată pe an, pentru sotia (soţul) rămasă în ţara, pentru a-şi vizita soţul (sotia) la post în străinătate. ... (3) Unităţile trimitatoare nu pot sa suporte cheltuielile prevăzute la alin. (2) în anul în care personalul pleacă la post, precum şi în anul în care acesta îşi încheie misiunea. ... + Articolul 14 (1) Personalul trimis în misiune permanenta în străinătate şi membrii săi de familie aflaţi în întreţinere în străinătate, în condiţiile prezentei hotărâri, au dreptul sa calatoreasca cu avionul, la clasa economică, sau cu trenul la clasa I, cu vagon de dormit. ... (2) Cu aprobarea ministrului afacerilor externe, ambasadorii pot sa calatoreasca cu avionul şi la clasa I sau business-class, precum şi cu trenul - vagon de dormit, cabina pentru o singura persoana, cu ocazia prezentării la post în străinătate, a revenirii în ţara la încheierea misiunii, precum şi în alte situaţii în care motive de ordin protocolar impun aceasta. În astfel de cazuri, membrii de familie pot sa calatoreasca împreună cu ambasadorii. ... + Articolul 15 (1) Personalul trimis în misiune permanenta în străinătate poate să calatoreasca, individual sau împreună cu membrii săi de familie şi cu mijloace auto, cu suportarea cheltuielilor de către unităţile trimitatoare, pe rutele şi durata prevăzute în anexa nr. 3. ... (2) În cazul transportului cu mijloace auto, unităţile trimitatoare suporta, pe bază de acte justificative, sumele necesare pentru plata carburantilor, a taxelor rutiere, a celor de transbordare sau altele asemenea, precum şi cheltuieli de cazare, în condiţiile prevăzute în anexa nr. 3. ... (3) În situaţia în care sumele în valută cuvenite pe durata transportului cu mijloace auto, la plecarea sau la venirea definitivă în ţara sau pentru deplasări în interesul serviciului, la care se adauga salariul şi celelalte drepturi în valută calculate în condiţiile prezentei hotărâri, sunt mai mari decît tariful publicat de IATA pentru călătoria cu avionul la clasa economică, drepturile în valută ale personalului respectiv nu pot să depăşească nivelul acestui tarif. ... (4) Dacă deplasarea cu mijloace auto are loc pentru efectuarea concediului de odihnă în ţara, zilele care depăşesc durata transportului cu avionul sunt considerate ca făcând parte din concediu. ... E. Cheltuieli pentru transportul bagajelor personale + Articolul 16 (1) Unităţile trimitatoare suporta costul transportului bagajelor personalului trimis în misiune permanenta în străinătate pentru cantităţile şi în condiţiile prevăzute în anexa nr. 4. ... (2) Cheltuielile menţionate la alin. (1) se suporta în următoarele situaţii: ... a) cu ocazia plecării şi venirii definitive la şi de la post; ... b) cu ocazia mutării în interesul serviciului în ţara de reşedinţa sau într-o alta ţara străină. ... F. Drepturile personalului pe perioada cît este plecat de la postI. În interesul serviciului în ţara de reşedinţa sau în alta ţara străină + Articolul 17 (1) Personalul trimis în misiune permanenta în străinătate beneficiază, pentru deplasarile efectuate în interesul serviciului în ţara de reşedinţa sau în alta ţara străină, pe lângă drepturile în valută şi în lei prevăzute în prezenta hotărâre, şi de: ... a) cazare, transport şi 30% din diurna pentru deplasări în ţara de reşedinţa; ... b) cazare, transport şi 50% din diurna pentru deplasări în alta ţara străină. ... (2) Cazarea şi diurna în condiţiile stabilite pentru personalul român care se deplaseaza temporar în ţările respective, calculate în funcţie de categoria de diurna la care are dreptul. ... (3) Categoriile de diurna în care se încadrează personalul sunt următoarele: ... - la categoria a II-a - ambasadorii;- la categoria I - restul personalului. (4) În situaţia în care, din motive de ordin protocolar, şeful misiunii diplomatice sau al oficiului consular trebuie să se deplaseze în ţara sau în străinătate, în interesul serviciului, împreună cu sotia (soţul) nesalariata, cheltuielile de transport şi de cazare pentru aceasta (acesta) se decontează în aceleaşi condiţii ca şi pentru şeful misiunii. ... II. În interesul serviciului în ţara + Articolul 18Personalul trimis în misiune permanenta în străinătate beneficiază, pe perioada cît se afla în interesul serviciului în ţara, de: a) salariul de baza în lei, potrivit încadrării din ţara, şi sporul de vechime; ... b) indemnizaţiile în valută pentru sotia (soţul) şi copiii rămaşi în întreţinere permanenta în străinătate, în condiţiile prezentei hotărâri. ... III. În interes personal + Articolul 19 (1) Pe timpul deplasarii în ţara sau în străinătate, în interes personal, inclusiv pentru susţinerea de examene, dacă aceasta deplasare nu se suprapune cu perioada concediului de odihnă pe anul respectiv, personalul este considerat în concediu fără plata şi nu beneficiază de nici un fel de drept în valută sau în lei, pentru el şi pentru membrii săi de familie. ... (2) Pe perioada în care membrii de familie ai personalului, aflaţi în întreţinere permanenta în străinătate, se deplaseaza pe cont propriu în afară tarii de reşedinţa nu mai beneficiază de drepturile în valută, în condiţiile prezentei hotărâri. ... (3) Dacă deplasarea pe cont propriu a sotiei (soţului) aflate în întreţinere permanenta în străinătate are loc în ţara, aceasta (acesta) beneficiază de drepturi în lei, în condiţiile prezentei hotărâri. ... G. Pe perioada de predare-primire a atribuţiilor + Articolul 20 (1) Unităţile trimitatoare sunt obligate ca, în vederea asigurării unei activităţi continue a reprezentantelor din străinătate, sa ia măsurile necesare ca atribuţiile ce revin personalului existent la post să fie transmise, cu maximum de operativitate, personalului care preia aceste atribuţii. ... (2) Pe perioada de predare-primire a atribuţiilor, atât personalul care preda, cît şi personalul care primeşte beneficiază, pentru el şi pentru membrii săi de familie, de drepturi în valută şi în lei, după caz, în cuantumul şi în condiţiile stabilite prin prezenta hotărâre. ... (3) În cazul în care ambii soţi sunt salariaţi la aceeaşi reprezentanta, persoana care nu are obligaţia de a preda atribuţii de serviciu este considerată în concediu fără plata, iar persoana care preda are dreptul la indemnizaţia în valută pentru sotie (soţ), precum şi la indemnizaţiile în valută pentru copiii aflaţi în întreţinere în străinătate, în condiţiile prezentei hotărâri. ... (4) În vederea aducerii la îndeplinire a obligaţiei menţionate la alin. (1), unităţile trimitatoare vor stabili durata maxima de predare-primire a atribuţiilor, fără a depăşi: ... a) 10 zile calendaristice pentru personalul diplomatic; ... b) 25 de zile calendaristice pentru personalul de specialitate cu sarcini de gestiune; ... c) 3 zile calendaristice pentru restul personalului. ... H. Spaţiu de locuit în străinătate + Articolul 21Personalului trimis în misiune permanenta în străinătate şi membrilor săi de familie aflaţi în întreţinere permanenta, în condiţiile prezentei hotărâri, li se asigura spaţiu de locuit, precum şi dotarea corespunzătoare, potrivit funcţiei îndeplinite, ţinând seama de specificul activităţii şi de condiţiile de clima din fiecare ţara, cu suportarea chiriei şi a cheltuielilor de întreţinere de către unităţile trimitatoare. + Capitolul 5 Dispoziţii finale + Articolul 22 (1) În vederea evitării cheltuielilor ocazionate de trimiterea din ţara a unor persoane pentru desfăşurarea unor activităţi pe o perioadă determinata, unităţile trimitatoare pot sa aprobe ca reprezentantele din străinătate sa utilizeze persoane fizice de pe plan local, cu respectarea legislaţiei din ţara respectiva. Sumele acordate pentru activitatea prestată se stabilesc în raport cu nivelul studiilor, cu munca depusa şi cu timpul efectiv lucrat, fără a depăşi, la nivelul unei luni, salariul minim prevăzut pentru misiunea respectiva, în cazul îndeplinirii unor atribuţii pentru funcţii de ordin administrativ, sau nivelul salariului funcţiei diplomatice, după caz. ... (2) În situaţia în care sotiile (sotii) nesalariate prestează activităţi finanţate în regim extrabugetar, sumele în valută cuvenite pentru munca prestată nu pot depăşi nivelul salariului în valută prevăzut în prezenta hotărâre pentru funcţia îndeplinită şi se suporta din veniturile realizate din aceasta activitate. Pe perioada cît aceste persoane prestează astfel de servicii nu beneficiază de indemnizaţiile prevăzute în prezenta hotărâre pentru sotiile (sotii) nesalariate. ... (3) În situaţia în care personalul de specialitate şi tehnico-administrativ îndeplineşte, în afară orelor de program, pe o durată mai mare de 30 de zile consecutive, şi atribuţii care revin unor posturi vacante din schema reprezentantei respective, cu aprobarea conducerii unităţii trimitatoare, acesta beneficiază de o indemnizaţie reprezentind 25% din salariul în valută al funcţiei pe care este încadrat. ... + Articolul 23 (1) Durata misiunii permanente în străinătate, precum şi încadrarea pe posturile prevăzute în structura de personal, pentru fiecare reprezentanta, se aproba de către conducerea unităţilor trimitatoare. ... (2) În cazul în care durata iniţială a misiunii este mai mica de un an, unităţile trimitatoare suporta cheltuielile în lei şi în valută, în condiţiile stabilite prin prezenta hotărâre, numai pentru persoana trimisa în străinătate pe perioada respectiva. ... (3) Unităţile trimitatoare, precum şi personalul trimis în misiune permanenta în străinătate, în condiţiile prezentei hotărâri, calculează şi vărsa, respectiv datorează contribuţiile prevăzute de lege, în raport cu drepturile salariale corespunzătoare pe care personalul este încadrat în ţara. ... + Articolul 24În măsura în care prezenta hotărâre nu prevede altfel, dispoziţiile sale se completează cu celelalte prevederi referitoare la drepturile şi obligaţiile ce revin personalului trimis în misiune permanenta în străinătate de către ministere şi celelalte organe şi instituţii de specialitate ale administraţiei publice centrale. + Articolul 25Prevederile prezentei hotărâri se aplică începând cu data publicării ei în Monitorul Oficial al României şi cu încadrarea în alocaţiile bugetare anuale aprobate unităţilor trimitatoare prin bugetul de stat. Cu aceeaşi dată se abroga actele normative cuprinse în anexa nr. 5, precum şi orice alte dispoziţii contrare. + Articolul 26Anexele nr. 1-5 fac parte integrantă din prezenta hotărâre. + Anexa 1SALARIILE ÎN VALUTA ale personalului trimis în misiune permanenta în străinătate pentru funcţia de portar (baza de calcul)
Nr. crt. Ţara Valuta Salariul lunar în valută
1. Afganistan USD 420
7. Arabia Saudită $ 450
14. Belarus $ 450
27. Republica Centrafricană $ 415
29. R.P. Chineză $ 400
32. Coasta de Fildeş $ 415
38. Croaţia $ 450
44. Elveţia Sfrs. 900
49. Franţa FF 3.000
92. Noua Zeelandă $ 500
93. Olanda H.Fl. 900
99. Federaţia Rusă $ 500
127. Republica Bosnia şi Herţegovina $ 450
128. Statul Vatican LIT. 950.000
+ Anexa 2NOMENCLATORUL funcţiilor şi coeficienţii de ierarhizare pentru determinarea salariilor în valută pentru personalul trimis în misiune permanenta în străinătate
Nr. crt. Funcţiile Nivelul studiilor Coeficientul de ierarhizare
2. Ministru consilier, reprezentant diplomatico-militar pe lângă organizaţiile internaţionale S 3,80
4. Consilier diplomatic clasa I, consilier economic clasa I, ataşat apărare clasa I, şef birou presă clasa I, director centru cultural clasa I S 3,00
5. Consilier diplomatic clasa a II-a, consilier economic clasa a II-a, ataşat apărare clasa a II-a, reprezentant militar, şef birou presă clasa a II-a, director centru cultural clasa a II-a S 2,80
6. Secretar I clasa I, secretar economic I clasa I, consul clasa I, economist principal clasa I, ataşat apărare adjunct clasa I, director adjunct centru cultural S 2,50
7. Secretar I clasa a II-a, secretar economic I clasa a II-a, consul clasa a II-a, economist principal clasa a II-a, ataşat apărare adjunct clasa a II-a S 2,40
8. Secretar II clasa I, secretar economic II clasa I, viceconsul clasa I, şef birou turism clasa I S 2,30
9. Secretar II clasa a II-a, secretar economic II clasa a II-a, viceconsul clasa a II-a, corespondent presă clasa I, economist clasa I S 2,20
10. Secretar III clasa I, secretar economic III clasa I, secretar militar, referent principal relaţii clasa I, şef birou turism clasa a II-a, corespondent de presă clasa a II-a, şef serviciu administrativ clasa I S 2,10
11. Secretar III clasa a II-a, secretar economic III clasa a II-a, economist clasa a II-a, şef serviciu administrativ clasa a II-a, referent principal relaţii clasa a II-a S 2,00
12. Ataşat clasa I, agent consular clasa I, referent relaţii clasa I, bibliotecar principal Referent de specialitate S M 1,80
13. Ataşat clasa a II-a, agent consular clasa a II-a, referent relaţii clasa a II-a Şef birou administrativ S M 1,70
15. Secretar-dactilograf principal, stenodactilograf principal, funcţionar consular principal, bibliotecar, contabil M 1,50
16. Funcţionar consular, intendent I M 1,30
17. Funcţionar administrativ I, secretar-dactilograf, stenodactilograf Intendent II M G 1,25
18. Dactilograf, telexist Şofer I, muncitor calificat I M G 1,20
19. Funcţionar administrativ II Şofer II, muncitor calificat II M G 1,10
21. Îngrijitor G 0,90
NOTĂ:1. Asimilarea funcţiilor pe care este încadrat personalul trimis sa deserveasca aşezămintele Bisericii Ortodoxe Române din străinătate, în vederea stabilirii contribuţiei statului la drepturile acestui personal, se face astfel:
- Preot cu ataşat clasa I (S)
- Preot, cu şef birou administrativ clasa a II-a (M)
- Cântăreţ, cu ataşat clasa a II-a (S)
- Cântăreţ, cu funcţionar principal (M).
2. Pentru ambasadorii din ţările Uniunii Europene, S.U.A. şi Canada, coeficientul de ierarhizare este de 4,20.3. La trimiterea în misiune, încadrarea în clasa I a funcţiei se face, în cazul personalului care a mai fost trimis în misiune permanenta în străinătate, în aceeaşi funcţie, minimum un an. Începând cu data intrării în vigoare a prezentelor reglementări, pentru personalul aflat în misiune care este avansat în funcţie, încadrarea pe noua funcţie se face la clasa a II-a.Trecerea personalului la clasa I se face cu respectarea condiţiei de vechime prevăzute la alineatul precedent.4. La misiunile unde nu se justifica utilizarea unor funcţii tehnico-administrative distincte, acestea pot fi comasate. Salariul funcţiei de încadrare a persoanei numite se va stabili ţinând seama de sarcinile preponderente, de pregătirea profesională şi de vechimea în specialitate.5. Funcţiile şi coeficienţii de ierarhizare, altele decît cele prevăzute în prezenta anexa, specifice unor ministere, altor organe şi instituţii de specialitate ale administraţiei publice centrale, se stabilesc prin hotărâre a Guvernului. + Anexa 3TABEL cuprinzând rutele, distanţele şi durata transportului cu autoturismele la şi de la reprezentantele oficiale ale României în străinătate
Nr. crt. Ruta Distanţa - km - Durata - zile -
5. Bonn-Stuttgart-Munchen-Viena-Budapesta- Bucureşti 2.160 3 1
9. Geneva-Berna-Zurich-Viena-Budapesta- Bucureşti 2.200 3 1
11. Strasbourg-Stuttgart-Munchen-Viena- Budapesta-Bucureşti 1.970 3 1
12. Marsilia-Milano-Mestre-Gorizia-Liubliana- Zagreb-Belgrad-Bucureşti 2.290 3 1
14. Haga-Utrecht-Munchen-Viena-Budapesta- Bucureşti 2.440 4 1
15. Luxemburg-Karlsruhe-Munchen-Viena- Budapesta-Bucureşti 2.170 3 1
16. Londra-Dover-Ostende-Bruxelles-Munchen- Viena-Budapesta-Bucureşti 2.720 4 1
17. Dublin-Dun Laoghaire-Holyhead-Birmingham- Londra-Dover-Ostende-Bruxelles-Munchen- Viena-Budapesta-Bucureşti 2.990 5 1
18. Roma-Bologna-Mestre-Gorizia-Liubliana- Zagreb-Belgrad-Bucureşti 2.020 3 1
19. Milano-Verona-Mestre-Gorizia-Liubliana- Zagreb-Belgrad-Bucureşti 1.760 2 1
20. Veneţia-Mestre-Liubliana-Zagreb-Belgrad- Bucureşti 1.500 2 1
23. Liubliana-Zagreb-Belgrad-Timişoara-Bucureşti 1.230 1 1
24. Tirana-Skhoder-Pristina-Niş-Vidin-Calafat- Bucureşti 990 1 -
27. Istanbul-Edirne-Stara Zagora-Kazanlâc- Târnovo-Ruse-Bucureşti 700 1 -
28. Ankara-Istanbul-Edirne-Stara Zagora- Kazanlâc-Târnovo-Ruse-Bucureşti 1.120 2 -
30. Nicosia-Famagusta-Mersin-Adana-Ankara- Istanbul-Stara Zagora-Târnovo-Ruse-Bucureşti 1.660 3 -
35. Moscova-Tula-Kiev-Zitomir-Viniţa-Cernăuţi- Buzău-Bucureşti 1.920 3 1
36. Kiev-Zitomir-Viniţa-Cernăuţi-Buzău-Bucureşti 1.040 1 1
37. Minsk-Bobruisk-Gomel-Kiev-Zitomir-Viniţa- Cernăuţi-Buzău-Bucureşti 1.610 2 1
38. Vilnius-Minsk-Gomel-Kiev-Zitomir-Viniţa- Cernăuţi-Buzău-Bucureşti 1.810 2 1
40. Chişinău-Kotovsk-Huşi-Bârlad-Focşani- Buzău-Bucureşti 440 - -
41. Odessa-Sarata-Bolgrad-Reni-Galaţi-Bucureşti 540 - 1
42. Oslo-Goteborg-Malmo-Trelleborg-Sassnitz (Rugen)-Berlin-Praga-Budapesta-Oradea- Bucureşti 2.650 4 1
43. Madrid-Barcelona-Marsilia-Milano-Mestre- Gorizia-Liubliana-Zagreb-Belgrad-Bucureşti 3.490 6 1
44. Lisabona-Madrid-Barcelona-Marsilia-Milano- Mestre-Gorizia-Liubliana-Zagreb-Belgrad- Bucureşti 4.130 7 1
45. Salonic-Sofia-Ruse-Bucureşti
48. Tripoli-Tunis-Trapani-Palermo-Taranto- Otranto-Igumenitsa-Gianitsa-Sofia-Bucureşti 2.900 6 -
49. Rabat-Ceuta-Algeciras-Valencia-Marsilia- Milano-Gorizia-Liubliana-Zagreb-Belgrad- Bucureşti 4.270 7 1
50. Alger-Alicante-Barcelona-Marsilia-Milano- Gorizia-Liubliana-Zagreb-Belgrad-Bucureşti 3.210 5 1
52. Cairo-Ismailia-Haifa-Adana-Istanbul- Stara Zagora-Târnovo-Ruse-Bucureşti 2.870 6 -
53. Tel Aviv-Haifa-Adana-Istanbul-Stara Zagora-Târnovo-Ruse-Bucureşti 2.390 5 -
54. Beirut-Adana-Istanbul-Stara Zagora-Târnovo- Ruse-Bucureşti 2.210 4 -
56. Amman-Damasc-Beirut-Adana-Istanbul- Târnovo-Ruse-Bucureşti 2.490 5 -
57. Teheran-Tabriz-Bazargan-Ankara-Istanbul- Târnovo-Ruse-Bucureşti 2.500 5 -
NOTĂ:1. Cheltuielile pentru cazare sunt admise la decontare după parcurgerea unei distanţe zilnice de minimum 500 km.2. Cheltuielile pentru carburanţi se decontează în funcţie de consumul specific al autoturismului, dar nu mai mult de 10 l/100 km. + Anexa 4CRITERII privind transportul bagajelor personale1. Personalul trimis în misiune permanenta în străinătate are dreptul sa transporte, cu suportarea cheltuielilor de către ministere şi celelalte organe şi instituţii de specialitate ale administraţiei publice centrale, următoarele cantităţi pe familie (în care se include şi greutatea ambalajelor), diferenţiate în raport cu coeficienţii de ierarhizare ai funcţiei îndeplinite, potrivit nomenclatorului din anexa nr. 3, astfel: a) 100 kg - personalul prevăzut la coeficienţii de până la 2,0 inclusiv; ... b) 125 kg - personalul prevăzut la coeficienţii cuprinşi între 2,1 - 3,8 inclusiv; ... c) 150 kg - ambasadorii. ... 2. Decontarea cheltuielilor efectuate se face pe bază de documente, în limita tarifelor practicate de către companiile care efectuează transportul cu avionul, ca bagaj neînsoţit.3. În situaţia în care personalul transporta bagajele în alte condiţii sau cu alte mijloace de transport, cheltuielile efectuate se decontează în limita sumelor rezultate, potrivit prevederilor de la pct. 1 şi 2.4. În cantităţile de bagaje personale prevăzute mai sus nu se cuprind bagajele la care dau dreptul biletele de călătorie.5. Orice alte cheltuieli privind transportul bagajelor (manipulare, taxe de inmagazinare, asigurări etc.), altele decît cele rezultind din aplicarea tarifelor în condiţiile prezentei anexe, se suporta de către personalul în cauza. + Anexa 5LISTA actelor normative care se abroga1. H.C.M. nr. 1.265 din 16 iulie 1966 privind retribuţiile tarifare în valută şi alte drepturi materiale pentru personalul trimis în misiune permanenta în străinătate.2. H.C.M. nr. 271 din 18 martie 1971 privind stabilirea drepturilor băneşti în lei pentru personalul trimis în misiune permanenta în străinătate pe perioada concediului de odihnă.3. H.C.M. nr. 606 din 25 mai 1971 privind drepturile băneşti ale ambasadorilor pe perioada pregătirii, în vederea trimiterii la misiunile diplomatice ale României.4. H.C.M. nr. 837 din 12 iulie 1971 privind stabilirea personalului la formele de reprezentare economică în străinătate.5. H.C.M. nr. 1.250 din 7 octombrie 1971 privind reglementarea unor drepturi şi obligaţii băneşti ale cetăţenilor români angajaţi ai organizaţiilor internaţionale, precum şi pentru modificarea anexei nr. 2 la H.C.M. nr. 1.265 din 16 iunie 1966 privind salarizarea şi alte drepturi cuvenite personalului trimis în misiune permanenta în străinătate.6. H.C.M. nr. 1.577 din 27 decembrie 1972 privind modificarea art. nr. 6 şi 7 din H.C.M. nr. 837/1971.7. H.C.M. nr. 1.639 din 29 decembrie 1972 privind reglementarea unor probleme referitoare la personalul trimis în misiune permanenta în străinătate şi completarea anexei nr. 3 la H.C.M. nr. 1.265/1966.8. Hotărârea Guvernului nr. 386 din 9 aprilie 1990 privind stabilirea salariilor tarifare în valută ale personalului român trimis în misiune permanenta în Polonia şi Republica Socialistă Vietnam.9. Hotărârea Guvernului nr. 452 din 28 aprilie 1990 privind stabilirea salariilor tarifare în valută ale personalului român trimis în misiune permanenta în Ungaria.10. Hotărârea Guvernului nr. 546 din 16 mai 1990 privind stabilirea salariilor tarifare în valută ale personalului român trimis în misiune permanenta în străinătate.11. Hotărârea Guvernului nr. 823 din 25 noiembrie 1994 privind suportarea cheltuielilor de transport în vederea efectuării concediului de odihnă în ţara, pentru personalul trimis în misiune permanenta în străinătate.-------